<MASK> കോട്ടയമാണ് ഷാജൻ സ്കറിയയുടെ സ്വദേശം. 1993 ൽ കോട്ടയം ജില്ലയിലെ കാഞ്ഞിരപ്പള്ളിയിൽ നിന്ന് പ്രസിദ്ധീകരിച്ചിരുന്ന യുവദീപം എന്ന മാസികയിലൂടെ അദ്ദേഹം പത്രപ്രവർത്തന രംഗത്തെത്തി. കാഞ്ഞിരപ്പള്ളി സെന്റ് ഡൊമിനിക് കോളേജിൽ നിന്ന് ബി.കോം ബിരുദം പൂർത്തിയാക്കിയശേഷം അണ്ണാമലൈ സർവകലാശാലയിൽ നിന്ന് എം.എ സോഷ്യോളജി ബിരുദാനന്തരബിരുദവും നേടി. തിരുവനന്തപുരത്തെ ഇൻസ്റ്റിറ്റ്യൂട്ട് ഓഫ് ജേണലിസത്തിൽനിന്ന് പത്രപ്രവർത്തനത്തിൽ പിജി ഡിപ്ലോമ നേടിയശേഷം നിരവധി ദക്ഷിണേന്ത്യൻ പ്രസിദ്ധീകരണങ്ങളിൽ ഫ്രീലാൻസ് ജേണലിസ്റ്റായി ജോലി ചെയ്തിരുന്നു. പിന്നീട് ദീപികയിൽ സബ് എഡിറ്ററായി ചേ‍ന്നു. സംസ്ഥാന പത്രപ്രവർത്തന അവാർഡ് നേടി. പ്രവർത്തനമേഖല യുകെയിലേക്ക് മാറ്റിയ അദ്ദേഹം ബ്രാഡ്‌ഫോർഡ് യൂണിവേഴ്‌സിറ്റിയിൽ എംബിഎയ്ക്കു ചേർന്നു. ഈ കാലയളവിലാണ് അദ്ദേഹം ബ്രിട്ടീഷ് മലയാളി സ്ഥാപിച്ചത്. 2008 ൽ ഇന്ത്യയിൽ തിരിച്ചെത്തിയ അദ്ദേഹം മറുനാടൻ മലയാളി എന്ന ഓൺലൈൻ പോർട്ടൽ സ്ഥാപിക്കുകയും 2018 വരെ അതിന്റെ മാനേജിംഗ് എഡിറ്ററായി സേവനമനുഷ്ടിക്കുകയും ചെയ്തു. ഈ കാലയളവിൽ കേരള ലോ അക്കാദമിയിൽ നിന്ന് നിയമബിരുദവും നേടി.
ഷാജൻ സ്കറിയ
യുകെയിലേക്ക് ഇന്ത്യയിൽ കേരളത്തിലെ ദീപികയുടെ